Gollivud yulduzlari Robert De Niro va Meril Strip o‘rtasidagi mustahkam do‘stlikning siri nimada?

Gollivud yulduzlari haqida gap ketganda, birinchilardan bo‘lib Robert De Nironi tilga olish mumkin. Aktyor turli obrazlari bilan muxlislar qalbini zabt etdi. Meril Strip esa De Nironing nafaqat xarizmasi, balki katta yuragi va ochiq ko‘ngilligi bilan ham maftun etishi mumkinligini biladi. AdMe nashri Robert De Niro va Meril Stripni bog‘lab turgan mustahkam do‘stlik haqida so‘z yuritdi.
Noma’lum aktyordan Gollivud yulduzigacha

Robert De Niro 1943-yilda Nyu-Yorkda tug‘ilgan. Uning ota-onasi rassom bo‘lgan, shuning uchun ijodkorlik o‘g‘lining qonida bor, deyish mumkin. U konservatoriyada aktyorlik bo‘yicha tahsil oldi, lekin 16 yoshida o‘qishni tashlashga qaror qildi. O‘sha paytda u filmlarda kichik rollarni o‘ynagan, har doim zo‘ravon yoki antagonistik personajlarni ijro etgan. Uning iste’dodiga shubha qilib bo‘lmasdi.
U nihoyat “Ko‘cha zo‘ravonlari” rejissori Martin Skorsezdan ish oldi. Bu rol aktyorning karyerasi uchun juda muhim edi. Natijada u rejissor Frensis Ford Koppolani ham hayratda qoldirdi va unga “Cho‘qintirgan ota-2” filmida suratga tushish taklif qilindi. Bu roli uchun Robert De Niro o‘zining birinchi “Oskar”ini oldi.
Aktyorning xarizmasi

Muvaffaqiyatli karyera va shon-shuhratga qaramay, De Niro mashhurlikkacha qanday inson bo‘lgan bo‘lsa, shundayligicha qoldi. Aktyor ko‘pincha hayot berayotgan imkoniyatlarning hammasini ham qabul qilmaslik kerakligini ta’kidlaydi. “Shon-sharaf juda o‘tkinchi, biz buni unutmasligimiz kerak, — dedi u intervyusida. —  Uning o‘rniga almashtiradigan narsa yo‘q. Shuning uchun muvaffaqiyatga oqilona munosabatda bo‘lish kerak. Undan maksimal darajada foydalaning, o‘z ishingizni qiling va bu imkoniyatga ega bo‘lganingizdan xursand bo‘ling”.
Uning bunday qarashi ko‘plab Gollivud yulduzlarini hayratda qoldirdi. Karyerasi De Niro yoki Robin Uilyams bilan parallel ravishda rivojlangan Al Pachinoni taqqoslab ko‘rish mumkin: ular o‘rtasidagi do‘stlik Robin suratga tushish vaqtida aktyorning burniga tasodifan musht tushirganidan keyin paydo bo‘lgan. Lekin bundan ham muhimrog‘i, muxlislar uning Meril Strip bilan do‘stligiga qoyil qoladi.
De Niro Meril Stripni qanday qilib hayratda qoldirgan?

Meril ikkinchi darajali rollarni o‘ynab yurgan vaqtda Jon Kazale bilan uchrashgan. Kazale “Cho‘qintirgan ota” filmida asosiy qahramonlardan birini ijro etgan aktyor edi. Ammo juftlik moliyaviy muammolarga duch keldi. Jonga saraton tashxisi qo‘yilgach, vaziyat yomonlashdi va er-xotin tibbiy xarajatlarni qoplay olmadi. O‘shanda ular De Niro ham rol o‘ynagan “Kiyik ovchisi” filmida ishtirok etish imkoniga ega bo‘ldi.
Afsuski, studiya tezda Kazalening kasalligidan xabar topdi va uni qo‘llab-quvvatlashdan bosh tortdi. De Niro esa sug‘urtani qoplashni taklif qildi va agar Jon rolini ijri etmasa, o‘zi ham filmga suratga tushishdan voz kechish shartini qo‘ydi. U birinchi navbatda Kazale ishtirokidagi sahnalarni suratga olishni talab qildi, chunki bu aktyorning davolanish uchun ketishiga imkon berardi. “Uning ahvoli biz o‘ylagandan ham yomonroq edi, lekin men uning filmda qolishini xohlardim”, — dedi De Niro.
Bu voqeadan keyin buyuk do‘stlik tug‘ildi

Aktyorning bu harakati aktrisaning yuragini larzaga soldi. Faoliyati davomida do‘stlar 3 ta filmda suratga tushdi va shu vaqtgacha ular bir-birlarini qo‘llab-quvvatlab kelmoqda.
Hatto bir marosimda De Niro Stripga mukofot topshirishdan avval shunday degan: “Uning hech qanday kamchiligi yo‘q. Buni sizga eng katta muhabbat bilan aytaman, Meril. Men sizni juda ham yaxshi ko‘raman”.